На основу члана 32. став 2. и члана 33. став 2. Закона о техничким захтевима за производе и оцењивању усаглашености („Службени гласник РС”, број 36/09) и члана 7. став 5. Закона о стандардизацији („Службени гласник РС”, бр. 36/09 и 46/15), а у вези са Законом о потврђивању Споразума о измени и приступању Споразуму о слободној трговини у Централној Европи - ЦЕФТА 2006 („Службени гласник РС”, број 88/07),

Влада доноси

УРЕДБУ

О ИЗМЕНАМА И ДОПУНАМA УРЕДБЕ О ПОСТУПКУ ПРИЈАВЉИВАЊА И НАЧИНУ ИНФОРМИСАЊА КОЈИ СЕ ОДНОСЕ НА ТЕХНИЧКЕ ПРОПИСЕ, ПОСТУПКЕ ОЦЕЊИВАЊА УСАГЛАШЕНОСТИ И СТАНДАРДЕ

Члан 1.

У Уредби о поступку пријављивања и начину информисања који се односe на техничке прописе, поступке оцењивања усаглашености и стандарде („Службени гласник РС”, број 45/10), у члану 3. став 1. речи: „Министарство економије и регионалног развоја”, замењују се речима: „министарству надлежном за послове привреде”.

Члан 2.

У члану 7. став 1. после речи: „телу” додају се речи: „односно потписнику међунарoнoг споразума,”.

Члан 3.

У члану 10. став 1. мења се и гласи:

„У хитном случају, када је угрожена, односно када постоји реална опасност да буде угрожена безбедност, живот и здравље људи, животна средина или национална безбедност, Министарство није дужно да пријављује технички пропис у припреми надлежном међународном телу односно потписнику међунарoнoг споразума, на начин предвиђен у члану 7. ове уредбе, али је дужно да:

1) по доношењу техничког прописа и пријему обавештења из члана 3. став 3. ове уредбе, без одлагања, достави надлежном међународном телу односно потписнику међунарoнoг споразума, податке о садржини техничког прописа, циљу који се жели постићи његовим доношењем, производима на које се технички пропис односи и разлозима хитности;

2) достави текст донетог техничког прописа потписнику међународног споразума, на његов захтев;

3) омогући сваком потписнику међународног споразума, без дискриминације, разуман рок за достављање примедаба у писменом облику и размотри те примедбе ради давања одговора.”

Члан 4.

У члану 13. речи: „најмањеједанпут у шест месеци” бришу се.

Члан 5.

У члану 14. тачка 4) реч: „остали” замењује се речју: „други”.

Тачка 7) мења се и гласи:

„7) стандард је техничка спецификација коју је донело признато тело за стандардизацију, за вишекратну и сталну употребу и са којом усаглашеност није обавезна, а може бити:

(1) међународни стандард: стандард који је донела међународна организација за стандардизацију,

(2) европски стандард: стандард који је донела европска организација за стандардизацију,

(3) хармонизовани стандард: европски стандард који је донет на основу захтева Европске комисије за примену у хармонизованом законодавству Европске уније,

(4) национални стандард: стандард који је донело национално тело за стандардизацију;”

Тачка 8) брише се.

Тач. 9), 10) и 11) мењају се и гласе:

„9) нацрт стандарда је документ који садржи текст техничких спецификација у вези са одређеним предметом рада који се разматра ради доношења у складу са одговарајућим поступком за доношење стандарда, који се након фаза припреме, ставља на јавну расправу или разматрање;

10) европске организације за стандардизацију су:

(1) Европски комитет за стандардизацију (CEN);

(2) Европски комитет за стандардизацију у области електротехнике (CENELEC);

(3) Европски институт за стандарде из области телекомуникација (ETSI);

11) национално тело за стандардизацију у Европској унији је тело које је држава чланица Европске уније пријавила Европској комисији и које је наведено у списку националних тела за стандардизацију објављеном у службеном гласилу Европске уније.”

Члан 6.

У члану 19. став 1. речи: „директива ЕУ бр. 98/34/ЕЗ и 98/48/ЕЗ” замењују се речима: „директиве (EУ) 2015/1535”.

Члан 7.

У члану 27. став 2. реч: „доношења” замењује се речју: „припреме”.

После става 2. додају се ст. 3,4. и 5. који гласе:

„Министарство обавештава надлежни орган о ставу Европске комисије на пријаву из става 2. овог члана, одмах по његовом пријему.

Надлежни орган је дужан да одговор на тај став достави Министарству у року од једног дана од дана његовог пријема.

Надлежни орган је у случају кршења поступка за доношење прописа у хитном случају, дужан да приликом разматрања даљих активности у вези са тим проиписом узме у обзир став Европске комисије.”

Члан 8.

Члан 29. мења се и гласи:

„Члан 29.

Институт најмање једанпут годишње утврђује план доношења српских стандарда, који је јавно доступан на интернет страници Института, у складу са Законом о стандардизацији и одлуком о оснивању.”

Члан 9.

После члана 29. додаје се члан 29а који гласи:

„Члан 29а

Институт обавештава Европску комисију, европске организације за стандардизацију и национална тела за стандардизацију о постојању плана доношења стандарда.

Институт објављује у свом гласилу обавештење о постојању плана доношења стандарда и о електронској страници на којој је објављен.”

Члан 10.

Члан 30. мења се и гласи:

„Члан 30.

Институт, на захтев Комисије, односно европских организација и националних тела за стандардизацију доставља нацрте стандарда и обавештава их о свим предузетим активностима у вези са примедбама на нацрте стандарда, најкасније у року од три месеца од дана пријема примедаба.

Институт се, пре доношења стандарда, саветује са Европском комисијом и европским организацијама за стандардизацију, у случају да примедбе из става 1. овог члана указују да би нацрти стандарда могли имати негативан утицај на јединствено тржиште ЕУ.”

Члан 11.

Члан 31. мења се и гласи:

„Члан 31.

Институт, омогућава приступ нацртима стандарда, на такав начин да све заинтересоване стране, а нарочито оне које су основане на јединственом тржишту ЕУ, могу достављати примедбе.

Институт омогућава другим националним телима за стандардизацију да се укључе у планиране активности Института, слањем посматрача или на други начин.”

Члан 12.

У члану 32. став 1. мења се и гласи:

„Институт, током припреме европског хармонизованог стандарда или након његовог одобравања у европским организацијама за стандардизацију из члана 14. став 1. тачка 9) ове уредбе, неће предузимати активности до планираног усклађивања у тим организацијама, и неће објавити нови или измењени српски стандард који није у потпуности усклађен са постојећим европским стандардом.”

Члан 13.

Члан 33. брише се.

Члан 14.

Члан 40. мења се и гласи:

„Члан 40.

Институт, на својој Интернет страници објављује обавештења о томе да је тело за стандардизацију друге државе у свој план доношења стандарда укључило припрему новог или измену постојећег стандарда који није идентичан или еквивалентан међународном, односно европском стандарду.

Заинтересоване стране могу да захтевају од Института да обезбеди текстове нацрта стандарда из плана доношења стандарда тела за стандардизацију других држава.

Институт ће, на основу захтева из става 2. овог члана, од страног тела за стандардизацију затражити текст нацрта неког од стандарда из његовог плана доношења стандарда.

Институт на основу разматрања примљеног нацрта стандарда и коментара заинтересованих страна на нацрт тог стандарда, по потреби, доставља примедбе телу за стандардизацију друге државе.”

Члан 15.

У члану 41. став 1. после речи: „захтеве” додају се речи: „надлежних органа”.

Члан 16.

У члану 42. став 1. после речи: „захтеве” додају се речи: „надлежних органа”.

Члан 17.

Члан 43. мења се и гласи:

„Члан 43.

Ова уредба је усклађена са свим начелима и захтевима из Директиве (EU) 2015/1535Европског парламента и Савета од 9. септембра 2015. године која прописује поступак пружања информација у области техничких стандарда и прописа и правила о услугама информационог друштва и са Уредбом 1025/2012 у делу који се односи на јавност рада и план доношења стандарда.”

Члан 18.

У члану 44. став 1. број: „33” замењује се бројем „32”.

Члан 19.

ПРИЛОГ 1 - Национална тела за стандардизацију, који је одштампан уз Уредбу о поступку пријављивања и начину информисања који се односe на техничке прописе, поступке оцењивања усаглашености и стандарде („Службени гласник РС”, број 45/10) и чини њен саставни део, брише се.

Члан 20.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број:

У Београду, 30. децембра 2015. године

ВЛАДА

ПРЕДСЕДНИК

Александар Вучић